Թե ում ոտքն է լինելու արագացնող գազին, Սերժ Սարգսյանը չի ասել:Հետաքրքիր է, որ Եվրոպա կատարած եւ «հաղթական» բնորոշված այցից հետո ՀՀԿ գործկոմի նիստում Սերժ Սարգսյանը չի գնացել խաղաքարտերը գոնե մի քիչ բացելու: Հետաքրքիր է նաեւ, որ վարչապետի մասին հարցին ի պատասխան, ՀՀԿ խոսնակը՝ նիստից հետո, չի փորձել կրկնել Սերժ Սարգսյանի անփոխարինելի առաջնորդության մասին տեսակետը: Մինչդեռ ՀՀԿ ներկայացուցիչները, հատկապես այսպես ասած նոր սերնդի կամ երիտասարդ թեւի, առիթը բաց չեն թողնում այդ մասին իրենց կարծիքը հնչեցնելու համար: Այդ տեսանկյունից է ուշագրավ, որ Էդուարդ Շարմազանովը «բաց է թողել» առիթը: